text: Narko-bilist kom af med sin gæld
  26 maj 2017 kl. 05.29
  En 24-årig mand fra Esbjerg kom natten til fredag ufrivilligt til lommerne og betalte gæld til det offentlige, da han blev stoppet af politiet på motorvejen.
  Den 24-årige mand blev i nat stoppet af en politipatrulje på den sønderjyske motorvej. Det viste sig, at han ikke havde noget gyldigt kørekort - og at han var påvirket af narko.
  Da politifolkene tjekkede den 24-årige bilist nærmere fandt de et større kontantbeløb i hans besiddelse.
  - Da vi undersøgte hans forhold yderligere, viste det sig, at han skyldte det offentlige penge, hvorfor vi straks slog vores klo i kontanterne som et pænt afdrag på gælden, siger vagtchef Ole Aamann, Syd - og Sønderjyllands Politi, til TV SYD.
  